Document ID: 32014R0827

NEUVOSTON ASETUS (EU) N:o 827/2014,
annettu 23 päivänä heinäkuuta 2014,
asetuksen (EY) N:o 974/98 muuttamisesta Liettuan toteuttaman euron käyttöönoton vuoksi
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 140 artiklan 3 kohdan,
ottaa huomioon Euroopan komission ehdotuksen,
ottaa huomioon Euroopan keskuspankin lausunnon,
sekä katsoo seuraavaa:
(1)
Neuvoston asetuksessa (EY) N:o 974/98 (1) säädetään niiden jäsenvaltioiden valuuttojen korvaamisesta eurolla, jotka täyttivät euron käyttöönottoon vaadittavat edellytykset yhteisön siirtyessä talous- ja rahaliiton kolmanteen vaiheeseen.
(2)
Vuoden 2003 liittymisasiakirjan 4 artiklan mukaisesti Liettua on jäsenvaltio, johon sovelletaan Euroopan unionnin toiminnasta tehdyn sopimuksen, jäljempänä ’perussopimus’, 139 artiklan 1 kohdassa määriteltyä poikkeusta.
(3)
Euron käyttöönotosta Liettuassa 1 päivänä tammikuuta 201523 päivänä heinäkuuta 2014 annetun neuvoston päätöksen 2014/509/EU (2) mukaan Liettua täyttää euron käyttöönottamiseksi vaadittavat edellytykset ja Liettuaa koskeva poikkeus kumotaan 1 päivästä tammikuuta 2015.
(4)
Euron käyttöönotto Liettuassa edellyttää, että asetuksessa (EY) N:o 974/98 vahvistetut euron käyttöönottoa koskevat voimassa olevat säännökset ulotetaan koskemaan Liettuaa.
(5)
Liettuan kansallisen siirtymäsuunnitelman mukaan euroseteleiden ja -kolikoiden olisi saatava Liettuassa laillisen maksuvälineen asema päivänä, jona euro otetaan käyttöön sen rahayksikkönä. Näin ollen euron ja käteisrahan käyttöönottopäivän olisi oltava 1 päivä tammikuuta 2015. Asteittaista käytöstäpoistokautta ei olisi sovellettava.
(6)
Asetusta (EY) N:o 974/98 olisi näin ollen muutettava,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EY) N:o 974/98 liite lisäämällä sen sisältämään taulukkoon Latviaa ja Luxemburgia koskevien kohtien väliin rivi seuraavasti:
”Liettua
1 päivänä tammikuuta 2015
1 päivänä tammikuuta 2015
Ei sovella”
2 artikla
Tämä asetus tulee voimaan 1 päivänä tammikuuta 2015.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 2014.

Labels: 2
18